แบงก์ชาวนาสีลม
เห็นชื่อธนาคารเพื่อการเกษตรและสหกรณ์การเกษตร (ธ.ก.ส.) ใครจะคิดว่าจะมีสาขาตั้งอยู่ใจกลางเมือง ย่านแหล่งธุรกิจสำคัญ เพราะภาระหน้าที่ที่มีอยู่ทำให้สาขาต้องตั้งอยู่ในต่างจังหวัด เพื่อให้ลูกค้าหลัก คือ เกษตรกร สามารถมาใช้บริการได้อย่างสะดวก
26 ก.พ. 2558

เห็นชื่อธนาคารเพื่อการเกษตรและสหกรณ์การเกษตร (ธ.ก.ส.) ใครจะคิดว่าจะมีสาขาตั้งอยู่ใจกลางเมือง ย่านแหล่งธุรกิจสำคัญ เพราะภาระหน้าที่ที่มีอยู่ทำให้สาขาต้องตั้งอยู่ในต่างจังหวัด เพื่อให้ลูกค้าหลัก คือ เกษตรกร สามารถมาใช้บริการได้อย่างสะดวก
แต่ ณ วันนี้ ธ.ก.ส.ได้เปิดสาขาในอาคาร ซี.พี.ทาวเวอร์ ย่านสีลมแล้ว  
งานนี้ ธ.ก.ส.ตั้งใจที่จะให้สาขาที่ 46 แห่งนี้ เป็นแหล่งระดมทุนผ่านผลิตภัณฑ์ทางการเงินใหม่ๆ เพราะที่ผ่านมา ลูกค้าให้ความสนใจผลิตภัณฑ์ทางการเงินของ ธ.ก.ส. หลายผลิตภัณฑ์ แต่หาสาขาไปใช้บริการไม่ได้ ทั้งเงินฝากออมทรัพย์ทวีโชค เงินฝากสำหรับผู้เกษียณ เงินออมลูกรัก เงินออมโครงการโรงเรียนธนาคาร เงินฝาก 24 เดือนปลอดภาษี 
ถือว่าเสียโอกาสทางธุรกิจอย่างน่าเสียดาย เพราะเงินฝากของ ธ.ก.ส.กว่า 1.1 ล้านล้านบาทนั้น เป็นเงินฝากในกรุงเทพฯ ถึง 2.66 แสนล้านบาท
หาก ธ.ก.ส.ระดมเงินฝากเพิ่ม ก็จะมีเงินไปปล่อยสินเชื่อช่วยภาคเกษตรได้มากขึ้นด้วย
อย่าลืมไปอุดหนุนกันนะ